WHA เด้ง 4% หลังเข้าเขตขายมากเกินไป โบรกฯ แนะเก็งกำไร ลุ้นทดสอบแนวต้าน 4.10 บ.
WHA เด้ง 4% หลังเข้าเขตขายมากเกินไป โบรกฯ แนะเก็งกำไร ลุ้นทดสอบแนวต้าน 4.10 บ. ล่าสุด ณ เวลา 15.38 น. อยู่ที่ 4 บาท บวก 0.16 บาท หรือ 4.17% สูงสุดที่ 4.06 บาท ต่ำสุดที่ 3.84 บาท ด้วยมูลค่าซื้อขาย 323.75 ล้านบาท
8 มี.ค. 2561

ผู้สื่อข่าวรายงานว่าราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ล่าสุด ณ เวลา 15.38 น. อยู่ที่ 4 บาท บวก 0.16 บาท หรือ 4.17% สูงสุดที่ 4.06 บาท ต่ำสุดที่ 3.84 บาท ด้วยมูลค่าซื้อขาย 323.75 ล้านบาท

ทั้งนี้ ราคาหุ้น WHA ปรับตัวขึ้น คาดว่านักลงทุนเข้าซื้อเก็งกำไรหลังราคาหุ้นร่วง 6 วันติด นับตั้งแต่ราคาหุ้นอยู่ที่ระดับ 4.22 บาท เมื่อวันที่ 26 ก.พ.61
ด้าน บล.ฟิลลิป (ประเทศไทย) ระบุในบทวิเคราะห์ แนะนำเก็งกำไร WHA ให้แนวรับ 3.92 บาท แนวต้าน 4.10 บาท Cut loss 3.86 บาท โดยดีดตัวอย่างแรง พร้อมด้วยสัญญาณซื้อที่เกิดในเขต Oversold ของ Modi. Sto. คาดเดินหน้าต่อได้